ananddey/assamese-wiki-corpus huggingface dataset:
চিলি

চিলি হৈছে বিশ্বৰ দ্বিতীয় বৃহত্তম ৰাষ্ট্ৰ যি দক্ষিণ আমেৰিকাৰ দক্ষিণ-পশ্চিম অঞ্চল আৱৰি আছে। দেশখন প্ৰশান্ত মহাসাগৰৰ উপকূলৰ কাষৰ এক দীঘল ফিতাৰ দৰে প্ৰসাৰিত এক ভূখণ্ড। উত্তৰ-দক্ষিণে চিলিৰ দৈৰ্ঘ্য প্ৰায় ৪,২৭০ কিলোমিটাৰ, কিন্তু ইয়াৰ গড় প্ৰস্থ ১৮০ কিলোমিটাৰতকৈও কম। দেশখনৰ মধ্যভাগত এক উৰ্বৰ উপত্যকা অৱস্থিত। পূবে আন্দেচ পৰ্বতমালাই আৰ্জেণ্টিনাৰ সৈতে সীমান্তৰ সৃষ্টি কৰিছে। চিলিৰ ৰাজধানী আৰু বৃহত্তম চহৰ চেণ্টিয়াগো, যি মধ্যভাগৰ উপত্যকাত অৱস্থিত।

চিলিৰ অধিকাংশ জনসাধাৰণ মধ্যভাগৰ উৰ্বৰ কেন্দ্ৰীয় উপত্যকাত বাস কৰে। দেশৰ বেছি ভাগ লোক স্পেনীয় আৰু আদিবাসী আমেৰিকানসকলৰ মিশ্ৰ জাতিৰ লোক। ইয়াৰ প্ৰধান ধৰ্ম হৈছে ৰোমান কেথ'লিক ধৰ্ম। আনহাতে স্পেনিছ ভাষা চিলিৰ চৰকাৰী ভাষা।

চিলি দক্ষিণ আমেৰিকাৰ এক উন্নত শিল্পৰ দেশ। ইয়াৰ অৰ্থনীতি খনন শিল্প আৰু কৃষিভিত্তিক। চিলি বিশ্বৰ বৃহত্তম তাম উৎপাদক আৰু ৰপ্তানিকাৰক দেশ। ইয়াৰোপৰি দেশখন ফলমূল আৰু শাকপাচলি ৰপ্তানিটো বিশ্বৰ অন্যতম শীৰ্ষ দেশ। আনহাতে চিলিত উৎপাদিত ৱাইনে বিভিন্ন দেশত যথেষ্ট জনপ্ৰিয়তা লাভ কৰিছে।

তথ্য সংগ্ৰহ

শ্ৰেণী:পোখালি
শ্ৰেণী:দক্ষিণ আমেৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ডেইমলাৰ এয়াৰৱে ডি হেভিলেণ্ড ডি এইচ.৩৪ বিমান দুৰ্ঘটনা

১৯২৩ চনৰ ১৪ ছেপ্টেম্বৰত ডেইমলাৰ এয়াৰৱে ডি হেভিলেণ্ড ডি এইচ.৩৪ বিমান দুৰ্ঘটনা সংঘটিত হয়, ডেইমলাৰ এয়াৰৱেৰ ডি হেভিলেণ্ড ডি এইচ.৩৪ য়ে ক্ৰয়ডনৰপৰা মানচেষ্টাৰলৈ নিৰ্ধাৰিত ঘৰুৱা যাত্ৰীবাহী বিমান উৰণৰ সময়ত ইংলেণ্ডৰ বাকিংহামশ্বাৰৰ ইভিংহোত দুৰ্ঘটনাগ্ৰস্ত হয় আৰু বিমানখনত থকা পাঁচজন লোকৰ মৃত্যু হয়।

বিমান

দুৰ্ঘটনাগ্ৰস্ত বিমানখন আছিল ডি হেভিলেণ্ড ডি এইচ.৩৪ জি-ইবিবিএছ, চি/এন ২৯। ১৯২২ চনৰ ৬ মাৰ্চত ই ডেইমলাৰ হাইৰ লিমিটেডৰ সৈতে উৰণসেৱাত যোগদান কৰিছিল।

দুৰ্ঘটনা

ক্ৰয়ডনৰপৰা মানচেষ্টাৰলৈ নিৰ্ধাৰিত ঘৰুৱা যাত্ৰীবাহী বিমান আছিল এই বিমানখন। ইয়াৰদ্বাৰা ডাক কঢ়িয়াই নিয়া বুলিও কোৱা হৈছিল,

ধ্বংসাৱশেষৰপৰা যাত্ৰীসকলক গাঁওবাসীয়ে উলিয়াই আনে। কৰ’নাৰৰ তদন্তৰ অপেক্ষাত মৃত্যু হোৱা লোকজনক ইভিংহো টাউন হললৈ লৈ যোৱা হয়।

১৭ ছেপ্টেম্বৰত ইভিংহো টাউন হলত এই তদন্ত আৰম্ভ হয়। প্ৰমাণ দিয়া হৈছিল যে পাইলটজন অভিজ্ঞ আছিল, আৰু ক্ৰয়ডনৰপৰা যাত্ৰা কৰাৰ সময়ত বিমানখন উৰণযোগ্য আছিল। ই পৰ্যাপ্ত পৰিমাণৰ ইন্ধন কঢ়িয়াই লৈ ফুৰিছিল, ৭৩ ইম্পেৰিয়েল গেলন (৩৩০ লিটাৰ) ইন্ধন লৈ ক্ৰয়ডনৰপৰা ওলাই গৈছিল আৰু অনুমাণিকভাৱে প্ৰায় ৫০ ইম্পেৰিয়েল গেলন (২৩০ লিটাৰ) খৰচ হৈছিল। বিমানখনত আঠজন যাত্ৰী কঢ়িয়াব পাৰিছিল যদিও বিমানখনত মাত্ৰ তিনিজন যাত্ৰী থকাৰ বাবে ৪০০ পাউণ্ড (১৮০ কিলোগ্ৰাম) বেলেষ্ট কঢ়িয়াই নিয়া হৈছিল, লগতে বহু পৰিমাণৰ মেইলও কঢ়িয়াই নিয়া হৈছিল। প্ৰত্যক্ষদৰ্শীয়ে জনোৱা মতে, বিমানখন দুৰ্ঘটনাগ্ৰস্ত হোৱাৰ পূৰ্বে স্থবিৰ হৈ পৰিছিল। ২৪ ছেপ্টেম্বৰলৈকে তদন্ত স্থগিত ৰখা হয়।

পুনৰ আৰম্ভ হোৱা তদন্তত বেলেষ্টৰ সন্দৰ্ভত অধিক প্ৰমাণ দিয়া হৈছিল, য’ত আছিল ৩৫০ পাউণ্ড (১৬০ কিলোগ্ৰাম) ওজনৰ বালিৰ বস্তা আৰু প্ৰায় ৫০ পাউণ্ড (২৩ কিলোগ্ৰাম) ওজনৰ এটা ডাঙৰ শিল। কোৱা হৈছিল যে বেলেষ্টটো এনেদৰে পেক কৰা হৈছিল যে উৰণৰ সময়ত ই লৰচৰ নকৰিলেহেঁতেন। জুৰীয়ে পাঁচোজন ভুক্তভোগীৰ ওপৰত “দুৰ্ঘটনাত মৃত্যু’’ৰ ৰায় বাহাল ৰাখে। তেওঁলোকে ক’ৰনাৰৰ পৰামৰ্শৰ সৈতে একমত হৈছিল যে বিমান দুৰ্ঘটনাৰ তদন্তৰ প্ৰতিৱেদন জনসাধাৰণৰ বাবে উপলব্ধ কৰা উচিত, যেনেকৈ তেতিয়া ৰে’ল দুৰ্ঘটনাৰ প্ৰতিৱেদনৰ ক্ষেত্ৰত হৈছিল।

তথ্যসূত্ৰ

শ্ৰেণী:বিমান দুৰ্ঘটনা
লৰ্ড নেলছন

লৰ্ড নেলছন ব্ৰিটিছ নৌসেনা বাহিনীৰ আটাইতকৈ প্ৰভাৱশালী নৌবিষয়া সকলৰ মাজত এজন আছিল। তেওৰ জীৱনযাত্ৰা অতি দীঘলিয়া ব্যতিক্ৰমি তথা বিশিষ্টপুৰ্ণ আছিল যিয়ে তেওক পাছলৈ নিজৰ নিৰ্ভীকতা আৰু সাহসিকতাৰ কাৰণে এজন অদ্বীতিয় যুদ্ধনীতিজ্ঞ ৰুপে খ্যাত কৰি তুলিছিল।

তেওৰ ঐচয্যই সীমা চুইছিলগৈ যেতিয়া তেও ত্ৰাফালগাৰ নিৰ্ণায়ক যুদ্ধত নেপোলিয়ন নৌ-বাহিনীক চৰমভাৱে পৰাভুত কৰিছিল যি ফ্ৰাণ্সৰ প্ৰতি আগ্ৰাসনৰ ভাবুকি আছিল । লৰ্ড নেলছনৰ জন্ম হৈছিল ১৭৫৮ চনত বাৰ্ণহাম, ট্ৰুপে নৰফল্ক, ইংলেন্ডত, তেও পৰিয়ালৰ ষষ্ঠ সন্তান আছিল । মাথো ১২ বছৰ বয়সতে তেও নৌসেনাত কনিষ্ঠ শিকাৰু ৰুপে যোগদান কৰিছিল । অদ্যপি তেওৰ কামৰ প্ৰতি একান্ত আগ্ৰহ আৰু নিষ্ঠাৰ কাৰণে তেও ২০ বছৰ বয়সতে নৌসেনা জাহাজ এখনৰ কেপ্তেইন পদবীৰ মৰ্য্যাদা লাভ কৰিবলৈ সক্ষম হৈছিল। কিন্ত এই প্ৰাচুয্য বৰ সুখকৰ নাছিল উচ্চ পদবীৰ মৰ্য্যাদা আৰু আকাঙ্খাই তেওক শাৰিৰীকভাৱে দুৰ্ব্ব্ল কৰি পেলাইছিল যাৰ কাৰনে তেও তীব্ৰ সাগৰীয় ৰোগত ভুগিব লগা হৈছিল যি আজীৱন।

শ্ৰেণী:যুক্তৰাজ্যৰ ব্যক্তি
প্যাটথাট্

প্যাটথাট শব্দটো সংস্কৃত শব্দ 'প্ৰসাদ'ৰ পৰা উদ্ভৱ হোৱা। ইয়াৰ দ্বাৰা ঘৰৰ বহুস্তৰীয় চালক বুজোৱা হয়। এই স্তৰৰ সংখ্যা অযুগ্ম সংখ্যক (তিনিৰ পৰা সাতলৈ)। সাধাৰণতে বাৰ্মিজ বৌদ্ধ আৰু ৰাজকীয় স্থাপত্য (যেনে, কিয়াং, ৰাজপ্ৰসাদৰ ভৱন, পেগোডা) আৰু বুদ্ধৰ প্ৰতিমূৰ্তি বা অন্যান্য পবিত্ৰ স্থানৰ টিঙৰ ওপৰত টাৱাৰ সদৃশ এই প্যাটথাট্ আকৃতি অন্তৰ্ভুক্ত কৰা হয়।

ইতিহাস

বাৰ্মিজ স্থাপত্যৰ আৰম্ভণিতেই এই প্যাটাথৰ ব্যৱহাৰ আৰম্ভ হৈছিল, ইয়াৰ উদাহৰণ পৌত্তলিক যুগৰ কিছুমান সমলত পোৱা যায়। প্যাটথাটক বৈশিষ্ট্যযুক্ত কৰা এই যুগৰ বিশিষ্ট উদাহৰণবোৰ হ'ল- আনন্দ মন্দিৰ আৰু গাউডাউপলিন মন্দিৰ।

প্ৰাক-ঔপনিৱেশিক বাৰ্মাত ৰাজকীয় অট্টালিকাসমূহত প্যাটথাট থকাটো এক বিশেষ গুৰুত্বৰ বৈশিষ্ট্য হিচাপে বিবেচনা কৰা হৈছিল। এয়া বৌদ্ধ স্বৰ্গ তৱতিমছাৰ প্ৰতীকস্বৰূপ আছিল। ৰাজমহলৰ প্ৰাথমিক দৰ্শক ভৱনৰ মূল সিংহাসনৰ ওপৰত নটা স্তৰৰ প্যাটথাট্ আছিল, যাৰ টিঙ অংশই মেৰু পৰ্বতক (မြင်းမိုရ်) আৰু তলৰ ছটা স্তৰে দেৱতা আৰু মানুহৰ ছটা বাসস্থানক প্ৰতিনিধিত্ব কৰিছিল। তদুপৰি বাৰ্মিজৰ ৰাজধানী চহৰৰ ১২খন দুৱাৰত প্যাটথাট ব্যৱহাৰ হৈছিল, ৰজাঘৰীয়াসকলে ব্যৱহাৰ কৰা ইয়াৰে মূল দুৱাৰবোৰৰ পাঁচটা স্তৰ আৰু বাকীবোৰৰ পাঁচটা স্তৰ আছিল।

প্ৰাক-ঔপনিৱেশিক বাৰ্মাত ছাম্পচুৱেৰী ​​আইনসমূহে প্যাটথাটৰ ব্যৱহাৰ ৰাজকীয় আৰু ধৰ্মীয় অট্টালিকাতেই সীমাবদ্ধ কৰি ৰাখিছিল, ইয়াৰোপৰি চৰকাৰী পদবীৰ প্ৰতিটো গ্ৰেডৰ অনুপাতে প্যাটথাটৰ স্তৰৰ সংখ্যা নিয়ন্ত্ৰণ কৰা হৈছিল, নটা স্তৰৰ প্যাটথাট কেৱল কেন্দ্ৰীয় ৰাজ্যখনৰ বাবে সংৰক্ষিত আছিল, আনহাতে গুৰুত্বপূৰ্ণ উপৰাজ্যসমূত সাতটা স্তৰৰ প্যাটথাট ব্যৱহাৰ হৈছিল।

চিত্ৰ বীথিকা

তথ্য সংগ্ৰহ

শ্ৰেণী:স্থাপত্য
ভাৰতীয় ফেঁটী সাপ

ভাৰতীয় ফেঁটী সাপ (, বৈজ্ঞানিক নাম-Naja naja) ভাৰত উপমহাদেশত দেখা পোৱা এবিধ বিষাধৰ সাপৰ প্ৰজাতি। ভাৰতত হোৱা সাপে খোঁটাৰ ঘটনাৰ সৰহসংখ্যকেই এই সাপবিধৰ দ্বাৰা সংঘটিত হয়। ফেঁটটোত থকা চশমাৰ বিন্যাস আৰু সাপডালৰ ৰঙৰ ভিন্নতা পৰিলক্ষিত হয়।

বিতৰণ

ভাৰতীয় ফেঁটী সাপ ভাৰতীয় উপমহাদেশত পোৱা যায় য'ত নেপাল, পাকিস্তান, ভাৰত, বাংলাদেশ আৰু শ্ৰী লংকা অন্তৰ্ভুক্ত।

বাসস্থান

ইয়াক সমতল ভূমি, অৰণ্য, মুকলি ঠাই আৰু বসতিপূৰ্ণ অঞ্চলত পোৱা যায়। ইয়াৰ বিতৰণ ক্ষেত্ৰ সাগৰৰ স্তৰৰ পৰা পৰ্যন্ত।

আচৰণ

খাদ্য

এই প্ৰজাতিটোৱে ঘাইকৈ এন্দুৰ, ভেকুলী, চৰাই আৰু অন্য সাপ ভক্ষণ কৰে। এন্দুৰ ভক্ষণ কৰা বাবেই ইয়াক খেতিপথাৰকে ধৰি মানুহ বেছিকৈ থকা অঞ্চল আৰু নগৰাঞ্চলৰ বাহিৰত পোৱা যায়।

প্ৰজনন

ভাৰতীয় ফেঁটী সাপ অণ্ডপ্ৰসৱী। ই এপ্ৰিল আৰু জুলাই ভিতৰত কণী পাৰে। মাইকী সাপে এন্দুৰৰ গাঁত বা উঁইৰ ভেটীত ১০টাৰ পৰা ৩০টামান কণী পাৰে। ৪৮ৰ পৰা ৬৯ দিন পিছত কণীবোত ফুটি পোৱালি ওলায়। পোৱালিবোৰ ২০ৰ পৰা ৩০ ছেণ্টিমিটাৰ (৭.৯-১২ ইঞ্চি) দীঘল হয়। পোৱালিবোৰে জন্মৰেপৰা স্বাধীনভাৱে বাস কৰে আৰু সিহঁতৰ কাৰ্যক্ষম বিষগ্ৰন্থি থাকে।

সংস্কৃতিত

মানুহে ভাৰতীয় ফেঁটীক অতি সন্মান আৰু ভয় কৰে; হিন্দু কিংবদন্তিমতে ইয়াক দেৱতা ৰূপো দিয়া হয়। হিন্দু দেৱতা শিৱক দিঙিত এডাল ফেঁটীসাপ মেৰিয়াই থকা দেখুওৱা হয় যিয়ে "মায়া"ৰ ওপৰত ইয়াৰ প্ৰভাৱ চিহ্নিত কৰে। বিষ্ণুক একাধিক মূৰ থকা প্ৰকাণ্ড শেষনাগৰ দেহত বিশ্ৰাম কৰা দেখুওৱা হয়। হিন্দু উৎসে নাগ পঞ্চমীত ফেঁটীসাপক পূজা কৰা হয়।

ফেঁটিসাপক লৈ ভাৰতত বহু জনবিশ্বাস আছে। তেনে এটা বিশ্বাসমতে ফেঁটীসাপে Rat snake-ৰ লগত সংগম কৰে।

আলোকচিত্ৰৰ ভঁৰাল

তথ্যসূত্ৰ

বাহ্যিক সংযোগ

Serpents in Indian culture An article on Biodiversity of India website.

শ্ৰেণী:সাপ
শ্ৰেণী:জীৱবিজ্ঞান
মেঘনাদ সাহা

মেঘনাদ সাহা (৬ অক্টোবৰ ১৮৯৩–১৬ ফেব্ৰুৱাৰি ১৯৫৬) এজন ভাৰতীয় জ্যোতিপদাৰ্থবিজ্ঞানী। মেঘনাদ সাহাৰ জীৱনৰ অনন্য কৃতি হৈছে সাহা আয়নীকৰণ সমীকৰণ যিটো সূত্ৰৰ দ্বাৰা নক্ষত্ৰৰ ৰাসায়নিক আৰু ভৌতিক অৱস্থা ব্যাখ্যা কৰিব পাৰি। এইটো সূত্ৰৰ জ্যোতিপদাৰ্থবিজ্ঞানত উল্লেখনীয় গুৰুত্ব আছে। তাপগতিবিজ্ঞান আৰু পৰমাণুতত্ত্বৰ সহায় লৈ তেওঁ সূৰ্য আৰু অন্যান্য জ্যোতিষ্কবিলাকৰ উষ্ণতা, আয়নীকৰণ আদিৰ সম্পৰ্ক গাণিতিকভাৱে উপস্থাপন কৰিছিল। নক্ষত্ৰৰ বৰ্ণালী আৰু উষ্ণতাৰ মাজত সম্পৰ্ক স্থাপন কৰা মেঘনাদ সাহাই হৈছে প্ৰথমজন বিজ্ঞানী। ৰাজনৈতিকভাৱে সক্ৰিয় মেঘনাদ সাহাক ১৯৫২ চনত ভাৰতীয় সংসদলৈ নিৰ্বাচিত কৰা হয়।

শৈশৱ আৰু শিক্ষা

বৰ্তমানৰ বাংলাদেশৰ ঢাকাস্থিত সাউৰাতলি নামৰ এখন গাঁৱত মেঘনাদ সাহাৰ জন্ম হৈছিল। দেউতাকৰ নাম আছিল জগন্নাথ সাহা আৰু মাতৃ আছিল ভুৱনেশ্বৰী দেৱী। তেওঁৰ দেউতাকৰ আৰ্থিক অৱস্থা একেবাৰেই শোচনীয় আছিল। দেউতাকৰ দোকানত সা-সামগ্ৰী বিক্ৰী কৰিয়েই তেওঁ প্ৰাথমিক পৰীক্ষা পাছ কৰিছিল আৰু সাতমাইল আঁতৰত থকা ইংৰাজী বিদ্যালয়ত নাম লগাইছিল। পঢ়া-শুনাত তেও বৰ চোকা আছিল। তেওঁৰ প্ৰতিভাত বিমুগ্ধ হৈ অনন্ত কুমাৰ দাস নামৰ স্কুলৰ ওচৰৰ এজন লোকে মেঘনাদক নিজৰ ঘৰতে খোৱা আৰু থকাৰ ব্যৱস্থা কৰি দিলে। তেওঁৰ ঘৰত থাকিয়েই মেঘনাদে ১৯০৫ চনত ঢাকা অঞ্চলৰ পৰা প্ৰথম হৈ মাধ্যমিক পৰীক্ষাত উত্তীৰ্ণ হয় আৰু এটা বৃত্তিও লাভ কৰে। ১৯০৯ চনত তেওঁ ঢাকাৰে আন এখন স্কুলৰ পৰা প্ৰৱেশিকা পৰীক্ষা দিয়ে আৰু ঢাকা বিশ্ববিদ্যালয়ৰ ভিতৰত তৃতীয় স্থান দখল কৰিবলৈ সক্ষম হয়। তাৰপিছত তেওঁ ঢাকা কলেজৰ বিজ্ঞান শাখাত নামভৰ্তি কৰে আৰু তাৰ দুবছৰৰ পিছত তৃতীয় স্থান লাভ কৰি ইণ্টাৰমিডিয়েট পৰীক্ষা পাছ কৰে। তাৰ পিছত তেওঁ বি.এছ.চি পঢ়িবলৈ কলিকতাৰ প্ৰেচিডেঞ্চি কলেজলৈ আহে।
nail|কলিকতা বিশ্ববিদ্যালয়ত কেইগৰাকীমান বিজ্ঞানীৰ সৈতে

সত্যেন্দ্ৰনাথ বসুৰ লগ লাগি তেওঁ তাপবিজ্ঞান সম্পৰ্কে এটি মূল্যৱান নিবন্ধ লিখি উলিয়াইছিল। সেই সূত্ৰটো গেছীয় পদাৰ্থৰ অৱস্থা সম্পৰ্কে আছিল-যাক সাহা-বোস অৱস্থা সমীকৰণ(Saha-Bose Equation of State) বুলি জনা যায়। ইয়াৰ উপৰিও তেওঁলোকে দুয়ো মিলি আইনষ্টাইনৰ আপেক্ষিকতাবাদ সম্পৰ্কীয় একাধিক মৌলিক নিবন্ধ জাৰ্মানীৰ পৰা ইংৰাজীলৈ অনুবাদ কৰিছিল। .

উল্লেখযোগ্য সন্মান আৰু স্বীকৃতি

১৯৩০,'৩৭, '৩৯.'৪০,'৫১,'৫৫ চনত পদাৰ্থ বিজ্ঞানত ন'বেল বঁটাৰ বাবে একাধিকবাৰ নাম প্ৰস্তাৱ। কিন্তু ন'বেল সমিতিয়ে সেই প্ৰস্তাৱক 'প্ৰায়োগিক দিশ আছে,কিন্তু এইয়া উদ্ভাৱন নহয়' বুলি কৈ প্ৰত্যেকবাৰেই প্ৰত্যাখ্যান কৰে।
১৯২৭ চনত ৰয়েল ছ'ছাইটিৰ সভ্য।
১৯২১ চনত কলিকতা বিশ্ববিদ্যালয়ত 'খাইৰা প্ৰফেচাৰ' পদ।
১৯৫২ চনত লোকসভাৰ সাংসদ নিৰ্বাচিত।
আমেৰিকা আৰু ফ্ৰান্সৰ 'জ্যোতিৰ্বিজ্ঞান সন্থা'ৰ সদস্য।
'আমেৰিকান একাডেমী অব্ ছায়েন্স'ৰ আজীৱন সদস্য।
১৯০৩ চনত 'এছিয়াটিক ছ'চাইটি'ৰ সভ্য। দুবছৰ সভাপতি।
১৯৩৮ চনত 'ভাৰতীয় বিজ্ঞান কংগ্ৰেছ'ৰ সন্মানীত সভ্য।
১৯২৬ চনত 'ভাৰতীয় বিজ্ঞান কংগ্ৰেছ'ৰ পদাৰ্থ বিজ্ঞান আৰ গণিত শাখাৰ সভাপতিত্ব।
১৯৩৪ চনত 'ভাৰতীয় বিজ্ঞান কংগ্ৰেছ'ৰ মূল সভাৰ সভাপতিত্ব।

মৃত্যু

এইজনা স্মৰণীয় বিজ্ঞান-মনিষীৰ ১৯৫৬ চনৰ ১৬ ফেব্ৰুৱাৰিত নতুন দিল্লীত পৰলোকপ্ৰাপ্তি ঘটে। দিল্লীৰ পৰিকল্পনা আয়োগৰ কাৰ্যালয়লৈ গৈ থকা সময়ত তেওঁৰ হৃদযন্ত্ৰৰ ক্ৰিয়া বন্ধ হৈ পৰে আৰু তেওঁ মৃত্যুক সাবটি লয়। মৃত্যুৰ সময়ত মেঘনাদ সাহাৰ বয়স আছিল ৬৩ বছৰ। তাৰ পিছদিনা কলিকতাৰ কেউৰাতলা শ্মশানস্থলীত তেখেতৰ দেহ সৎকাৰ কৰা হয়।

তথ্য সংগ্ৰহ

বাহ্যিক সংযোগ

শ্ৰেণী:পদাৰ্থ বিজ্ঞানী
শ্ৰেণী:ভাৰতৰ ব্যক্তি
শ্ৰেণী:ভাৰতীয় বিজ্ঞানী
শ্ৰেণী:নাস্তিকতাবাদী
আমাথেয়া

আমাথেয়া (প্ৰাচীন গ্ৰীক: Ἀμάθεια, ইংৰাজী: Amatheia) গ্ৰীক শ্ৰুতিকথাৰ এগৰাকী "সুন্দৰ-চুলি"ৰ নেৰেইড আৰু কিছুমানে তেওঁক "নীলা ৰঙৰ কেশ বিলাসী" বা "দীঘল, ঘন চুলি" বুলি বৰ্ণনা কৰিছে। তেওঁৰ নামৰ বিকল্প বানানবোৰ হৈছে এমাথিয়া (Æmathia), আমাথিয়া (Amathea) আৰু আমাথিয়া (Amathia) যাৰ অৰ্থ হৈছে "কণ্ঠৰ ৰাণী"।

কিংবদন্তি

আমাথেয়া গ্ৰীক শ্ৰুতিকথাৰ সাগৰীয় দেৱতা নেৰিয়াছ আৰু সাগৰীয় দেৱী অ'চেনিড ড'ৰিছৰ নেৰেইডছ নামৰ ৫০ গৰাকী কন্যাৰ ভিতৰত অন্যতম এগৰাকী কন্যা আছিল। হোমাৰৰ ইলিয়াডত বৰ্ণনা কৰা অনুসৰি একিলিছে মৃত পেট্ৰ'ক্লাছৰ বাবে কৰা দুখৰ সমভাগি হোৱা মাতৃ থেটিছক সংগ দিবলৈ সাগৰৰ গভীৰতাৰ পৰা ওলাই আহি ট্ৰয়ৰ উপকূলত সমবেত হোৱা ৩৩ গৰাকী নেৰেইডছৰ ভিতৰত আমাথেয়াও আছিল।

তথ্য সংগ্ৰহ

শ্ৰেণী:গ্ৰীক কিংবদন্তি
আলমাছ

আলমাছ (ইংৰাজী: Almas) উত্তৰ ককেছিয়ান আৰু তুৰ্কী লোককথাত বৰ্ণনা কৰা এবিধ ৰহস্যময় জীৱ৷ এই জীৱটো মধ্য এছিয়াৰ ককেছাছ, টিয়ান শ্বান আৰু পামিৰ পৰ্বতমালা আৰু পশ্চিম মংগোলিয়াৰ আলটাই পৰ্বতমালাত বাস কৰা বুলি কোৱা হয়। ইয়াক আলমা (alma) বা আলমাষ্টি (almasty) বুলিও কোৱা হয়৷

ব্যুৎপত্তি

"আলমাছ" শব্দটো আৰু ইয়াৰ বহুতো ভিন্নতা মংগোলীয়, তুৰ্কী ভাষা আৰু ইৰাণী ভাষাত পোৱা যায়।

১৯৬৪ চনত পণ্ডিত পি আৰ ৰিনচেনে লিখিছিল যে "পুৰণি নামটোৰ উৎপত্তি একেবাৰে অজ্ঞাত ... আৰু ই অন্য ভাষাত অনুবাদৰ বাবে নিজকে ধাৰলৈ নিদিয়ে"।

এই নামটো দক্ষিণ-পশ্চিম মংগোলিয়াৰ আলমাচিন ড'বো ('আলমাচেছৰ পাহাৰ'), আলমাচিন উলান অ'লা ('আলমাচেছৰ ৰঙা পৰ্বত') আৰু ('আলমাচেছৰ ৰঙা শিল') আদি বিভিন্ন ঠাইৰ নামৰ সৈতে জড়িত।

অবুৰখাংগাই আৰু বায়ানখংগোৰত আলমাছসমূহৰ প্ৰতি লোকবিশ্বাসৰ ফলত তাত এই শব্দটো ব্যৱহাৰৰ নিষেধাজ্ঞাৰ আৰোপ কৰা হৈছে, সেই অঞ্চলসমূহত এই সত্তাসমূহক আখাই বুলি ক'ব পাৰি, যাৰ অৰ্থ হৈছে 'খুৰা-ভাতৃ'।

দাৰখাদৰ লোক পৰম্পৰাৰ ভিতৰত আলমাছ খাৰা টেংগুৱেৰ (Almas khara Tenguer) দেৱতা অৰ্থাৎ ‘অন্ধকাৰ দেৱতা আলমাছ’ আৰু উচ্চ স্থানৰ তৃণভূমি আৰু পাহাৰীয়া অৰণ্যৰ সৈতে জড়িত। ৰিনচেনৰ মতে দেৱতালৈ আগবঢ়োৱা খোৱাৰ উপযোগী বনৰীয়া শিপা আৰু বন্যপ্ৰাণীৰ মাংস হ'ব পাৰে।

বিৱৰণ

নিকোলাই প্ৰজেভালস্কিয়ে আলমাছক কুং-গুৰেছু ("মানুহ-জন্তু") নামৰ সৈতে সম্পৰ্কিত বুলি বৰ্ণনা কৰিছে:"আমাক কোৱা হৈছিল যে ইয়াৰ মুখখন মানুহৰ দৰে সমতল, আৰু ই প্ৰায়ে দুখন ভৰিৰে খোজ কাঢ়ে, ইয়াৰ শৰীৰটো ডাঠ ক'লা নোমেৰে আবৃত, আৰু ভৰি দুখন বিশাল নখৰে সজ্জিত; ইয়াৰ শক্তি ভয়ংকৰ, আৰু কেৱল চিকাৰীসকলে ইয়াক আক্ৰমণ কৰিবলৈ ভয় কৰাই নহয়, ইয়াৰ বাসিন্দাসকলেও দেশৰ সেই অংশবোৰৰ নিজৰ বাসস্থান স্থাপন কৰাৰ পৰা আঁতৰি থাকে"।

হিনীয়ে মত প্ৰকাশ কৰিছে যে আলমাছকলৰ ৰিফিয়ান পৰ্বতমালাত বাস কৰা বুলি কোৱা কিংবদন্তি মানৱৰূপী জীৱ আৰিমাস্পিৰ সৈতে সাদৃশ্য দেখা পোৱা যায়।

বিজ্ঞানত

১৯৬৪ চনত ছোভিয়েট একাডেমী অৱ চাইন্সেছৰ এজন ছোভিয়েট বিজ্ঞানীয়ে প্ৰস্তাৱ দিছিল যে আলমাষ্টি এতিয়াও চাইবেৰিয়াত বাস কৰা নিয়াণ্ডাৰথেলৰ অৱশিষ্ট জনসংখ্যা হ'ব পাৰে। ১৯৯২ চনত বিজ্ঞানীৰ এটা দলে ককেছাছ পৰ্বতমালাৰ আলমাছক বিচাৰি অভিযান চলায়। ২০১৪ চনৰ এক অধ্যয়নত আলমাছৰ বুলি কোৱা চুলিৰ নমুনাবোৰ উৰ্ছাছ আৰ্কটছ, ইকুয়াছ কেবালাছ আৰু বছ টাউৰাছৰ দৰে প্ৰজাতিৰ পৰা লোৱা হৈছে বুলি সিদ্ধান্ত লয়৷ গুটিয়েৰেজ আৰু পাইনে এই নমুনাবোৰৰ কেইবাটাও প্ৰকৃততে বাদামী ভালুক বুলি সিদ্ধান্তত উপনীত হয়।

তথ্য সংগ্ৰহ

শ্ৰেণী:কিংবদন্তিমূলক জীৱ
শম্মা জৈন

শম্মা জৈন ( জন্ম ১৯৫৯) এগৰাকী জ্যেষ্ঠ ভাৰতীয় কূটনীতিবিদ। তেওঁ ২০১৭ চনৰ জুন ৰ পৰা ২০১৯ চনৰ অক্টোবৰ মাহলৈকে গ্ৰীচত ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল। ২০০৮ চনৰ পৰা ২০১১ চনলৈকে তেওঁ পানামা, কোষ্টা ৰিকা, নিকাৰাগুয়া, আইভৰি কোষ্ট, লাইবেৰিয়া, ছিয়েৰা লিয়ন আৰু গিনিত ভাৰতৰ ৰাষ্ট্ৰদূত হিচাপেও কাৰ্যনিৰ্বাহ কৰি আহিছে। ৰাষ্ট্ৰদূত হিচাপে কাৰ্যনিৰ্বাহ কৰাৰ উপৰিও জৈনে অন্যান্য উচ্চ পৰ্যায়ৰ কূটনৈতিক ভূমিকা পালন কৰিছে, য'ত ইটালী আৰু ছান মেৰিনোত ভাৰতৰ উপ-ৰাষ্ট্ৰদূত, আমেৰিকাত ৰাজনৈতিক পৰামৰ্শদাতা আৰু পেৰিছত ইউনেস্ক'ত ভাৰতৰ স্থায়ী প্ৰতিনিধি দল হিচাপেও আছে।

প্ৰাৰম্ভিক জীৱন আৰু শিক্ষা

শম্মা জৈনে জম্মু আৰু কাশ্মীৰৰ জম্মুত জন্মগ্ৰহণ কৰিছিল । তেওঁ জম্মু বিশ্ববিদ্যালয়ৰ পৰা ৰাজনীতি বিজ্ঞানত স্নাতক ডিগ্ৰীৰ পৰীক্ষাত চ্যান্সেলৰৰ স্বৰ্ণ পদক লাভ কৰে। নতুন দিল্লীৰ জৱাহৰলাল নেহৰু বিশ্ববিদ্যালয়ৰ পৰা দৰ্শনশাস্ত্ৰ আৰু ৰাজনীতিবিজ্ঞান শাখাত ডাবল স্নাতকোত্তৰ ডিগ্ৰী লাভ কৰে। ইয়াৰ উপৰিও ইউ জি চিৰ সন্মানীয় ফেল’শ্বিপ অৰ্জন কৰিছিল।

কৰ্ম জীৱন

১৯৮৩ চনত জৈনে ভাৰতীয় বৈদেশিক সেৱাৰ সৈতে কূটনৈতিক কৰ্মজীৱন আৰম্ভ কৰে। পানামাত ভাৰতীয় ৰাষ্ট্ৰদূত হিচাপে নিযুক্তি পোৱাৰ পূৰ্বে তেওঁ সন্ত্ৰাসবাদ বিৰোধী বিভাগৰ নেতৃত্ব দিছিল। সন্ত্ৰাসবাদ বিৰোধী কূটনীতিৰ সৈতে জড়িত সকলো বিষয়ৰ তদাৰক কৰিছিল আৰু নতুন দিল্লীৰ বৈদেশিক পৰিক্ৰমা মন্ত্ৰালয়ৰ নীতি পৰিকল্পনা আৰু গৱেষণা বিভাগৰ নেতৃত্ব দিছিল। ৰাষ্ট্ৰদূত জৈনে ভাৰতৰ আটাইতকৈ পুৰণি বৈদেশিক নীতিৰ চিন্তাধাৰা ভাৰতীয় বিশ্ব পৰিক্ৰমা পৰিষদৰ যুটীয়া সম্পাদক হিচাপেও কাম কৰিছিল।

জৈন প্ৰথমে ইটালীৰ ৰোমত থকা ভাৰতৰ দূতাবাসৰ উপ-ৰাষ্ট্ৰদূত আৰু মিছনৰ উপ-মুখ্য হিচাপে আছিল। তেওঁ পেৰিছত ইউনেস্কোৰ ভাৰতীয় প্ৰতিনিধি দলৰ প্ৰথম সচিব হিচাপেও কাম কৰিছিল। ইয়াৰ লগতে ১৯৯৭ চনৰ পৰা ২০০১ চনলৈকে ৱাশ্বিংটন ডি চিৰ ভাৰতৰ দূতাবাসত ৰাজনৈতিক পৰামৰ্শদাতা হিচাপেও কাম কৰিছিল, য'ত তেওঁ আমেৰিকা আৰু ভাৰতৰ মাজত দ্বিপাক্ষিক ৰাজনৈতিক আৰু কৌশলগত সম্পৰ্কৰ বাবে দায়বদ্ধ আছিল।

২০০৩ চনৰ পৰা ২০০৫ চনলৈকে তেওঁ ফিলিপাইনছৰ মেনিলাত মিছনৰ উপ-মুখ্য আৰু চাৰ্জ ডি এফেয়াৰ্ছ হিচাপে কাৰ্যনিৰ্বাহ কৰে। ইয়াৰ পূৰ্বে তেওঁ দক্ষিণ এছিয়া অঞ্চলত ভাৰতৰ নীতিগত কাৰ্যসূচী আগবঢ়াই নিয়াৰ দায়িত্ব লৈ ছাৰ্কৰ সঞ্চালিকা আছিল। ৰাষ্ট্ৰদূত জৈনে তুৰস্ক আৰু আৰ্জেণ্টিনাতো কূটনৈতিক দায়িত্ব পালন কৰি আহিছে।

ভাৰত আৰু পানামাৰ মাজত দ্বিপাক্ষিক বাণিজ্যক আগুৱাই নিয়াৰ স্বীকৃতি স্বৰূপে ৰাষ্ট্ৰদূত জৈনক ২০১৬ চনৰ ২২ জুলাইত পানামাৰ পশ্চিম প্ৰদেশ চিৰিকিৰ ৰাজধানী ডেভিদ চহৰৰ চাবি প্ৰদান কৰা হয়।

২০০৯ চনত লাইবেৰিয়া বিশ্ববিদ্যালয়ৰ কমেন্সমেণ্টৰ বক্তা হিচাপে ৰাষ্ট্ৰদূত জৈনে ডক্টৰ অৱ লেটাৰ্ছ (অন'ৰিছ ক'ছা) ডিগ্ৰী লাভ কৰে। ২০০৯ চনৰ ব্ৰিটিছ ইনষ্টিটিউট অৱ মেনেজমেণ্ট এণ্ড টেকন’লজিৰ স্নাতক শ্ৰেণীৰ কমাঞ্চমেণ্ট স্পীকাৰ হিচাপেও কাম কৰিছিল। তেওঁৰ এজন ঈশান নামৰ পুত্ৰ আছে ।

লগতে চাওক

চৈয়দ আকবৰুদ্দিন

তথ্যসূত্ৰ
নাৰ্জাৰী

নাৰ্জাৰী, মূলত নাৰজিহাৰী নামেৰে জনা ("'নাৰজি মানে মুলুখিয়া আৰু হাৰী মানে বংশ), হৈছে বড়ো সম্প্ৰদায়ৰ এটা প্ৰধান বংশ বা উপাধি, যি প্ৰধানকৈ উত্তৰ-পূৰ্ব ভাৰতৰ অসম ৰাজ্যত বাস কৰা এটা থলুৱা জাতিগত গোট। নাৰ্জাৰী বংশৰ বড়ো সম্প্ৰদায়ৰ মাজত উল্লেখযোগ্য সাংস্কৃতিক, সামাজিক আৰু ঐতিহাসিক গুৰুত্ব আছে, আৰু ই তেওঁলোকৰ মাজত আটাইতকৈ সন্মানিত বংশসমূহৰ ভিতৰত এটা।

উৎপত্তি আৰু গুৰুত্ব

নাৰ্জাৰী নামটো বড়ো ভাষা ৰ পৰা উদ্ভৱ হৈছে বুলি বিশ্বাস কৰা হয়, য'ত নাৰ্জীয়ে মুলুখিয়াক বুজায়, যি এটা পৰম্পৰাগত শুকান পাটৰ খাদ্য নাৰ্জী ৱংখ্ৰী নামেৰে জনা যায়, আৰু "হাৰী"য়ে বংশক বুজায়। সময়ৰ সৈতে, নাৰ্জাৰী নামটো এই বংশৰ সদস্যসকলৰ মাজত প্ৰচলিত হৈ পৰে। নাৰ্জাৰী কুল পৰম্পৰাগতভাৱে পাট গছৰ খেতিৰ সৈতে জড়িত, যি বড়ো সম্প্ৰদায়ৰ এটা গুৰুত্বপূর্ণ আৰ্থিক কাৰ্যকলাপ। লগতে, ঐতিহাসিক তথ্যই সূচাইছে যে নাৰ্জাৰী কুলে জনগোষ্ঠীৰ আৰ্থিক জীৱনত উল্লেখযোগ্য ভূমিকা পালন কৰিছিল আৰু প্ৰায়ে ধনধাৰক হিচাপে সেৱা আগবঢ়াইছিল।

উল্লেখযোগ্য ব্যক্তি

নাৰ্জাৰী উপাধি থকা উল্লেখযোগ্য ব্যক্তি:
হলিচৰণ নাৰ্জাৰী, ভাৰতীয় ফুটবলাৰ।
কমল সিংহ নাৰ্জাৰী, ভাৰতীয় ৰাজনীতিজ্ঞ।
মজেন্দ্ৰ নাৰ্জাৰী, ভাৰতীয় ৰাজনীতিজ্ঞ।
কনকেশ্বেৰ নাৰ্জাৰী, ভাৰতীয় ৰাজনীতিজ্ঞ।
ৰণগৌৰা নাৰ্জাৰী, ভাৰতীয় ৰাজনীতিজ্ঞ।
ৰশ্মি নাৰ্জাৰী, বঁটা বিজয়ী ভাৰতীয় লেখিকা।
নৱজিত নাৰ্জাৰী, ডান্স ইণ্ডিয়া ডান্স লি'ল মাষ্টাৰ চিজন ৫ৰ বিজয়ী।
ড° জনক ঝাংকাৰ নাৰ্জাৰী, বঁটা বিজয়ী ভাৰতীয় ভাস্কৰ।

উৎস
ডিমেন্‌চিয়া

ডিমেন্‌চিয়া এক প্ৰকাৰৰ মানসিক ৰোগ। এনে মানসিক অৱস্থাত ভুগি থকা ব্যক্তিৰ বুদ্ধি, স্মৃতিশক্তি আৰু ব্যক্তিত্ব ক্ৰমান্বয়ে লোপ পায়।
সাধাৰণতে, বহুতো প্ৰাপ্তবয়স্ক লোক বয়সৰ লগেলগে এই ৰোগত আক্ৰান্ত হয় যদিও, এই ৰোগ মস্তিষ্ক ক্ষতিগ্ৰস্ত বা আঘাত হ'লেও হʼব পাৰে।

লক্ষণবোৰ কেইবাটাও পৰ্যায়ত ধাৰাবাহিকভাৱে হোৱা দেখা যায়। যেতিয়া এজন ব্যক্তিৰ বয়সবৃদ্ধিৰ ফলত সচৰাচৰ হোৱা মানসিক কাৰ্যকলাপ আৰু স্মৃতিশক্তিৰ পৰিৱৰ্তন প্ৰয়োজনকৈ অধিক হ্ৰাস পায়, তেতিয়া ডিমেন্‌চিয়া ৰোগ নিৰ্ণয় হয়। স্মৃতিশক্তি, চিন্তা আৰু আচৰণৰ বিকাৰ ক্ৰমান্বয়ে বাঢ়ি যোৱাৰ ফলত এজন ব্যক্তিৰ দৈনন্দিন কাৰ্যকলাপ সম্পাদন আৰু সম্পাদন কৰাৰ সামৰ্থ্য নেতিবাচকভাৱে প্ৰভাৱিত হয়। স্মৃতিশক্তিৰ দুৰ্বলতা আৰু চিন্তাৰ প্ৰকাৰত ব্যাঘাতৰ উপৰিও, আন লক্ষণবোৰৰ ভিতৰত আছে আৱেগিক সমস্যা, ভাষাৰ ব্যৱহাৰত অসুবিধা, আৰু অনুপ্ৰেৰণা হ্ৰাস।

৬৫ বছৰ বয়সৰ আগতে ডিমেন্‌চিয়া আৰম্ভ হোৱা কম দেখা যায় যদিও কিছুমান লোকৰ আগতীয়াকৈ ডিমেন্‌চিয়াৰ লক্ষণে দেখা দিব পাৰে। কিয় এনে হয় সেই বিষয়ে সামান্য গৱেষণাহে হৈছে। আগতীয়াকৈ আৰম্ভ হোৱা ডিমেনচিয়াক আৰলী অনছেট ডিমেন্‌চিয়া (ই.ও.ডি.) বা "প্ৰেচেনাইল ডিমেনচিয়া" বুলি কোৱা হয়। জিনৰ পৰিৱৰ্তন ফলতো এই ৰোগ বহু তৰুণ বয়সত, প্ৰায় 45 বছৰ বয়সত বিকাশ হʼব পাৰে। ইয়াক আগতীয়াকৈ আৰম্ভ হোৱা আলঝেইমাৰ বুলি কোৱা হয়। বিশ্বব্যাপী ২০১৫ চনত ডিমেনচিয়াৰ ব্যয় ৮১৮ বিলিয়ন আমেৰিকান ডলাৰ ৰখা হৈছিল। স্মৃতিশক্তি হ্ৰাস হোৱাৰ বাবে, এই লোকসকলক প্ৰায়ে কঠোৰ ভাৱে নিয়ন্ত্ৰণ কৰি ৰখা হয়। তেওঁলোকক প্ৰায়ে শাৰীৰিক বা ৰাসায়নিক উপায়েৰে প্ৰয়োজনতকৈ অধিক পৰিমাণে সংযত কৰি ৰখা হয়। যাৰ ফলত মানৱ অধিকাৰৰ সমস্যা উত্থাপন হোৱা দেখা যায়। প্ৰভাৱিত লোকসকলৰ বিৰুদ্ধে সামাজিক কলঙ্ক সচৰাচৰ দেখা যায়।

তথ্যসূত্ৰ

বাহ্যিক সংযোগ

শ্ৰেণী:মানসিক ৰোগ
নীল নদী

নীল নদী (, ,
Egyptian: iteru, অৰ্থাৎ "নদী", Coptic: ⲫⲓⲁⲣⲱ) আফ্ৰিকা মহাদেশ অৱস্থিত পৃথিৱীৰ আটাইতকৈ দীঘল নদী। ইয়াৰ দৈৰ্ঘ্য ৬,৮৫৩ কিমি (৪,২৫৮ মাইল)। নীল নদীক এক আন্তIৰ্জাতিক নদী বুলি গণ্য কৰা হয়, কিয়নো ইয়াৰ জলসম্পদ এঘাৰখন দেশে ব্যৱহাৰ কৰে। এই দেশসমূহ হৈছে, টানজানিয়া, উগাণ্ডা, ৰাৱাণ্ডা, বুৰুণ্ডি (Burundi), কংগো-কিনছাছা (Congo-Kinshasa), কেনিয়া (Kenya), ইথিঅ’পিয়া (Ethiopia), এৰিট্ৰিয়া (Eritrea),পশ্চিম চুডান ( South Sudan), চুডান (Sudan) আৰু ইজিপ্ট (Egypt) প্ৰধানকৈ ইজিপ্ট আৰু চুডানৰ বাবে নীল নদীয়ে মূল পানীৰ উৎস।

নীল নদীৰ মূল অংশ দুটা- শুভ্ৰ নীল (White Nile) আৰু নীলা নীল ( Blue Nile)। শুভ্ৰ নীল দৈৰ্ঘ্য অধিক আৰু ইয়াৰ উৎপত্তি হৈছে কেন্দ্ৰীয় আফ্ৰিকাৰ গ্ৰেইট লেক (Great Lakes ) অঞ্চলত। ই টানজানিয়া, লেক ভিক্টোৰিয়া, উগাণ্ডা আৰু দক্ষিণ চুডানৰ মাজেৰে বৈ গৈছে। নীলা নীল ইথিয়’পিয়াৰ লেক টানা (Lake Tana) ত আৰম্ভ হৈছে আৰু পূবা-দক্ষিণাকৈ চুডানলৈ বৈ গৈছে। এই দুয়োখন নৈ চুডানৰ ৰাজধানী Khartoum ত মিলিত হৈছে।

নীলনদীৰ উত্তৰ অংশটো চুডানৰ মৰুভূমিৰ মাজেৰে প্ৰবাহিত হৈ গৈ ইজিপ্তলৈ গৈছে শেষত ই ভূমধ্য সাগৰত মিলিত হৈছেগৈ। ঐতিহাসিক কালৰে পৰা ইজিপ্টৰ সভ্যতা আৰু চুডানৰ সাম্ৰাজ্য এই নদীৰ ওপৰত নিৰ্ভৰশীল হৈ আহিছে। ইজিপ্টৰ জনসংখ্যাৰ অধিকাংশই নীলনদীৰ পাৰত অৱস্থিত। প্ৰাচীন ইজিপ্টৰ ভালেসংখ্যক সাংস্কৃতিক তথা ঐতিহাসিক কৃতীচিহ্ন এই নদীৰ পাৰত পোৱা যায়।

প্ৰাচীন ইজিপ্টৰ ভাষাত নীল নদীক Ḥ'pī বা Iteru বুলি উল্লেখ কৰা হৈছিল যাৰ অৰ্থ হৈছে ’নদী’। কাষৰ চিত্ৰত ইয়াৰ hieroglyphs নমুনা দেখুওৱা হৈছে।

গতিপথ

]], as seen from the SPOT satellite
]]
]]
up]] satellite image of the White Nile.
Khartoum ৰ ওপৰলৈ নীল নদীক শুভ্ৰ নীল (White Nile) বুলিও কোৱা হয়। এই স্থানতে এই নদী নীলা নীল (Blue Nile) ৰ সৈতে সংযুক্ত হৈছে। শুভ্ৰ নীলনদী পূব আফ্ৰিকাত আৰু নীলা নীল ইথিঅ’পিয়াত আৰম্ভ হৈছে।

নীলনদীৰ drainage basin ৰ কালি প্ৰায় , যি আফ্ৰিকাৰ প্ৰায় ১০% মাটিকালিৰ সমতুল্য।

আলোকচিত্ৰৰ ভঁৰাল

তথ্যসূত্ৰ

লগতে চাওক

Jeal, Tim (2011). Explorers of the Nile: The Triumph and Tragedy of a Great Victorian Adventure. ISBN 978-0-300-14935-7
Tvedt, Terje, ed. The River Nile in the Post-Colonial Age: Conflict and Cooperation Among the Nile Basin Countries (I.B. Tauris, 2010) 293 pages; studies of the river's finite resources as shared by multiple nations in the post-colonial era; includes research by scholars from Burundi, Congo, Egypt, Ethiopia, Kenya, Rwanda, Sudan, Tanzania, and Uganda.

বাহ্যিক সংযোগ

A Fact File about the Nile River
Comparison between the Nile and Amazon Rivers
Bibliography on Water Resources and International Law
Information and a map of the Nile's watershed
Essay: The Inscrutable Nile at the Beginning of the New Millennium
A Struggle Over the Nile – slideshow by The New York Times
Thesis Analyzing Nile River Negotiations
BBC: Amazon river 'longer than Nile'
John Feeney, The Last Nile Flood, 2006, Saudi Aramco World

শ্ৰেণী:নদী
গণ ধৰ্ষণ

বিদ্বান সাহিত্য আৰু অপৰাধ বিজ্ঞানত দলবদ্ধ ধৰ্ষণ, যাক ধাৰাবাহিক দলবদ্ধ ধৰ্ষণ, দলীয় ধৰ্ষণ, গণ ধৰ্ষণ বা একাধিক অপৰাধীৰ ধৰ্ষণ বুলিও কোৱা হয়, হৈছে দুজন বা তাতকৈ অধিক উলংঘাকাৰীয়ে এজন ভুক্তভোগীক ধৰ্ষণ কৰা। দলবদ্ধ ধৰ্ষণ জনা-পৰিচিত, ধৰ্ম, জনগোষ্ঠী বা জাতিৰ ওপৰত “জাল’’ কৰা হয়।

যুদ্ধৰ সময়ত, জাতিগত শুদ্ধিকৰণ আৰু গণহত্যাৰ সময়ত দলবদ্ধ ধৰ্ষণ প্ৰায়ে সংঘটিত হয়।

অপৰাধীৰ বৈশিষ্ট্য

দলবদ্ধ ধৰ্ষণ সাধাৰণতে দুজন বা তাতকৈ অধিক পুৰুষে সংঘটিত কৰে আৰু ব্যক্তিৰ ধৰ্ষণতকৈ কিছু বেলেগ বৈশিষ্ট্য থকাৰ প্ৰৱণতা থাকে। উদাহৰণস্বৰূপে, গণ ধৰ্ষণকাৰীসকল কম বয়সীয়া হোৱাৰ প্ৰৱণতা থাকে আৰু বেছিভাগেই পুনৰাবৃত্তিমূলক অপৰাধী হয় আৰু গেংটো ড্ৰাগছ বা মদৰ প্ৰভাৱত থকাৰ সম্ভাৱনা বেছি।

ব্যক্তিগত সমকক্ষৰ তুলনাত দলবদ্ধ ধৰ্ষণ গড়ে অধিক হিংসাত্মক, ভুক্তভোগীৰ যৌন আৰু অযৌন আঘাত যথেষ্ট বেছি। ধৰ্ষণকাৰী গোটৰ সদস্যসকলেও সাধাৰণতে ধৰ্ষণৰ আগতে আৰু ধৰ্ষণৰ সময়ত ভুক্তভোগীক অধিক অমানৱীয় কৰি তোলে। দলবদ্ধ ধৰ্ষণৰ উদ্দেশ্য, লক্ষ্য ভুক্তভোগী(সকল), সামাজিক প্ৰমাণ আৰু মানসিক কাৰণত প্ৰায় সদায় পূৰ্ব পৰিকল্পিত হয়। সামাজিক কাৰক যেনে গৃহযুদ্ধ, ঘৃণাৰ অপপ্ৰচাৰ আৰু জাতিগত সংঘাতৰ ফলত দলবদ্ধ ধৰ্ষণৰ হাৰ বৃদ্ধি পায়।

ধৰ্ষণকাৰী দলৰ সদস্যসকলৰ প্ৰায়ে একে জাতি বা বাসস্থানৰ দৰে এটা বাধ্যতামূলক শক্তি থাকে যাৰ ফলত তেওঁলোকৰ সতীৰ্থ অপৰাধীৰ আচৰণৰ দ্বাৰা উৎসাহিত হৈ এটা ঘনিষ্ঠ সমনীয়াৰ চাপৰ গোট গঠন হয়। দলবদ্ধ ধৰ্ষণৰ ফলত অপৰাধমূলক স্পিনৰ গোটৰ ৰূপ হ'ব পাৰে, য'ত গোটটোৱে কম গুৰুতৰ অপৰাধৰ পৰা আৰম্ভ কৰে যিয়ে শেষত তেওঁলোকক প্ৰাৰম্ভিক উদ্দেশ্যৰ বহু ওপৰলৈ যাবলৈ বাধ্য কৰে।

২০১৩ চনত আমেৰিকা আৰু ইউৰোপৰ ২৫ বছৰীয়া অপৰাধৰ তথ্যৰ ভিত্তিত কৰা এক অধ্যয়নত দেখা গৈছে যে সকলো ধৰ্ষণৰ ১০%ৰ পৰা ২০%ৰ ভিতৰত দলবদ্ধ ধৰ্ষণ। প্ৰতি তিনিটা দলীয় ধৰ্ষণৰ ভিতৰত এটাতকৈ কম সংঘটিত হোৱাৰ বিপৰীতে ২০ টাৰ ভিতৰত ১ টাতকৈও কম দলবদ্ধ ধৰ্ষণৰ চেষ্টা কৰা কিন্তু ব্যৰ্থ হোৱা দলবদ্ধ ধৰ্ষণৰ ৰিপৰ্ট পোৱা যায়।

তথ্যসূত্ৰ

শ্ৰেণী:ধৰ্ষণ